रुनुक झुनुक बिछिया बाजल, पिया पलँग पर हे।
 जुगवा खेलइते तोंहे देवरा त, सुनहऽ बचन मोरा हे।
 जुगवा खेलइते तोंहे भइया त, सुनहऽ बचन मोरा हे।
 पसवा त गिरलइ बेल तर, अउरो बबूर तर हे।
 डाँर मोर फाटहे करइली जाके, ओटिया चिल्हकि मारे हे।
 हथिया खोलले हथिसरवा, त घोड़े घोड़सार खोलल हे।
 के मोरा खोले हे केवड़िया त टाटी फुरकावय हे।
 हम तोरा खोलऽ ही केवड़िया त टाटी फुरकावहि हे।
 किया तोरा माय से मउसी सगर पितियाइन हे।
 न मोरा माय से मउसी, न सगर पितिआइन हे।
 हथिया पर हम नहीं जायब, घोड़े गिरि जायब हे।
 जवे तोरा होयतो त बेटवा, किए देबऽ दान दछिना हे।
 डगरिन, जब मोरा होयतो त बेटवा, त कान दुनु सोना देबो हे।
 सोने के सुखपालकी चढ़ल डगरिन आयल हे।
 राजा, तोर धनि हथवा के साँकर, मुहँवा के फूहर हे।
 काहेला डगरिन रोस करे, काहेला बिरोध करे हे।
 इयरी पियरी पेन्हले डगरिन, लहसि घर लउटल हे। 